Author: MZV

Medzinárodný dohovor o odstránení 
všetkých foriem rasovej diskriminácie 
otvorený na podpis v New Yorku 7. marca 1966 

Súhlas Valného zhromaždenia Organizácie spojených národov s navrhovanou zmenou článku 8

Generálny tajomník Organizácie Spojených národov, vykonávajúci funkciu depozitára, so zreteľom na depozitárske oznámenie C.N.285.1991.TREATIES-4 z 20. decembra 1991, oznamuje nasledovné:

Pripomína sa, že zmluvné strany vyššie uvedeného dohovoru rozhodli počas dvadsiatej druhej schôdzky štrnásteho zasadnutia zmluvných strán dohovoru, konanej dňa 15. januára 1992 takto:

„1.	... nahradiť odsek 6 článku 8 dohovoru odsekom: „Generálny tajomník Organizácie Spojených národov poskytne nevyhnutný personál a vybavenie na efektívny výkon funkcií výboru ustanoveného na základe dohovoru.“;

2.	.... doplniť nový odsek, označený ako článok 8 odsek 7, ktorý znie: „Členovia výboru zriadeného týmto dohovorom, so súhlasom Valného zhromaždenia Organizácie Spojených národov, prijímajú odmeny zo zdrojov Organizácie spojených národov za takých okolností a podmienok, ktoré odsúhlasí Valné zhromaždenie.“

4.	... zmena nadobudne platnosť po schválení Valným zhromaždením a prijatí dvojtretinovou väčšinou zmluvných strán, ktoré oznámenie zašlú generálnemu tajomníkovi vykonávajúcemu funkciu depozitára;

Valné zhromaždenie potvrdilo zmenu na svojom štyridsiatom siedmom zasadnutí (rezolúcia 47/111 zo 16. decembra 1992). Zmena, v súlade s vyššie citovaným odsekom 4 nadobudne platnosť, keď ju prijme požadovaný počet zmluvných strán, ktoré oznámenie zašlú generálnemu tajomníkovi.

1.	marec 1993  

Rozhodnutie zmluvných strán
Medzinárodného dohovoru o odstránení všetkých foriem rasovej diskriminácie o zmene článku 8

Zmluvné strany Medzinárodného dohovoru o odstránení všetkých foriem rasovej diskriminácie 
  
...

1.	rozhodli nahradiť odsek 6 článku 8 dohovoru odsekom: „Generálny tajomník Organizácie Spojených národov poskytne nevyhnutný personál a vybavenie na efektívny výkon funkcií výboru ustanoveného na základe dohovoru.“;

2.	rozhodli doplniť nový odsek, označený ako článok 8 odsek 7, ktorý znie: „Členovia výboru zriadeného týmto dohovorom, so súhlasom Valného zhromaždenia Organizácie Spojených národov, prijímajú odmeny zo zdrojov Organizácie spojených národov za takých okolností a podmienok, ktoré odsúhlasí Valné zhromaždenie.“